Ojo

Par ojo (o ogio) se intende de sołito queło da magnar, che el sia de oliva, de girasołe o da altri semi. Vołendo parò èsare precixi, par ojo se intende un liquido graso, che no'l se pol smisiar co l'aqua; de oji ghe nè diverse sorti: oji grasi, oji esensiałi, oji minerałi.

 Oji grasi 
I oji grasi i xe grasi che a tenperatura anbiente i xe lìquidi. El baso punto de fusion el xe dovudo soratuto a ła quota abondante de açidi grasi insaturi.
 Oji de łe piante (ołivo, girasołe ecetera): i vien doparà in cuxina e i xe ciamà anca oji da magnare.
 Oji de łe bestie (ojo de pese, de fegato ecetera): anca questi i pol esare oji da magnare, ma come quełi de łe piante, i vien anca doparà inte l' industria chimica (lubrificanti, saoni).

 Oji esensiałi 
I oji esensiałi (anca oji eterei) i xe estrati ołeosi, fasiłi a svanpire, che vien da łe piante o da toki de łe piante. A seconda dal tipo de pianta i ga un so odore forte e carateristico. In pràtega i xe costituidi in masima parte da terpeni (par esempio l'estrato de limon).

 Oji minerałi 
I oji minerałi i vien estrati dal petrołio o dal carbon e i xe composti de idrocarburi. Sti oji i vien doparà inte el setore de ła chimica organica soratuto par ła produxion de materie plastiche.
Quando che i vien rafinà, i diventa carburanti, ma anca oji conbustibji, oji par motori diesel e oji pesanti. Coi oji minerałi vien fati anca i lubrificanti, che i serve a far in modo che i toki de fero dei ingranagi de łe makine no i fasa atrito sfrisando l'un su l'altro.
Alguni oji vexetali
Alguni oji doparai anca in cuxina:

Ojo de argan
Ojo de bajiji
Ojo de avocado
Ojo de cartamo
Ojo de coco
Ojo de colsa
Ojo de copaiba
Ojo de jatropha
Ojo de behen
Ojo de jojoba
Ojo de lino
Ojo de macadamia
Ojo de mandołe
Ojo de noxełe
Ojo de noxe
Ojo d'oliva
Ojo de palma
Ojo de palma bifrasionà
Ojo de palmisto
Ojo de pestacio
Ojo de riçino
Ojo de riso
Ojo de rosa rubijinoxa
Ojo de sapote
Ojo de semi de bajijo
Ojo de semi de borajine
Ojo de semi de canapa
Ojo de semi de coton
Ojo de semi de xirasołe
Ojo de semi de saturco
Ojo de semi di sexamo
Ojo de semi di soia
Ojo de semi di tabaco
Ojo de semi di suca
Ojo de graneła de ùa

Categoria:Oji